U-I-174/11
Natisni
Opravilna št.:
U-I-174/11
Datum odločitve:
21. 3. 2013
ECLI:
ECLI:SI:USRS:2013:U.I.174.11
Akt:
Odlok o razglasitvi nepremičnih kulturnih spomenikov lokalnega pomena na območju Občine Poljčane (Uradni list RS, št. 12/09 in 96/09)
Izrek:
Pobuda za začetek postopka za oceno ustavnosti in zakonitosti Odloka o razglasitvi nepremičnih kulturnih spomenikov lokalnega pomena na območju Občine Poljčane (Uradni list RS, št. 12/09 in 96/09) se zavrže.
Evidenčni stavek:
V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.3.2 - Ustavno sodstvo - Odločbe - Vrste odločitev Ustavnega sodišča - Odločitve v drugih postopkih - Zavrženje, ker Ustavno sodišče ni pristojno za odločanje.
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
Pravna podlaga:
Člen 160.1.4, Ustava [URS] 
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Igor Manfreda, Zgornja Kungota
Datum vloge:
6. 9. 2011
Vrsta odločitve:
sklep
Vrsta rešitve:
zavrženje
Dokument:
US30036
Dokument v PDF obliki:
U-I-174-11.pdf
136 KB
Prenesite datoteko
U-I-174/11-4
21. 3. 2013
SKLEP
Ustavno sodišče je v postopku za preizkus pobude Igorja Manfrede, Zgornja Kungota, ki ga zastopa Robert Pungerl, odvetnik v Mariboru, na seji 21. marca 2013
sklenilo:
Pobuda za začetek postopka za oceno ustavnosti in zakonitosti Odloka o razglasitvi nepremičnih kulturnih spomenikov lokalnega pomena na območju Občine Poljčane (Uradni list RS, št. 12/09 in 96/09) se zavrže.
OBRAZLOŽITEV
1. Pobudnik izpodbija Odlok o razglasitvi nepremičnih kulturnih spomenikov lokalnega pomena na območju Občine Poljčane
(v nadaljevanju Odlok). Z Odlokom naj bi bilo nedopustno poseženo v pravice pobudnika. Navaja, da je Odlok v neskladju z 22. in 67. členom Ustave, 9. in 5. členom Zakona o varstvu kulturne dediščine (Uradni list RS, št. 16/08, 123/08, 8/11 in 90/12 – ZVKD-1) ter s 37. členom Stvarnopravnega zakonika (Uradni list RS, št. 87/02 –SPZ).
2. Ustavno sodišče na podlagi četrte alineje prvega odstavka 160. člena Ustave odloča o skladnosti predpisov lokalnih skupnosti z Ustavo in zakonom. V sklepu št. U-I-144/12 z dne 18. 10. 2012 je Ustavno sodišče sprejelo stališče, da akti o razglasitvi spomenikov urejajo posamična razmerja, čeprav so sprejeti v obliki predpisa. Tudi izpodbijani Odlok je tak akt. Ker Ustavno sodišče za njegovo presojo ni pristojno, je pobudo zavrglo.
3. Zakonitost aktov državnih organov, organov lokalnih skupnosti in nosilcev javnih pooblastil, izdanih v obliki predpisa, urejajo pa posamična razmerja, se presoja v upravnem sporu (četrti odstavek 5. člena Zakona o upravnem sporu, Uradni list RS, št. 105/06, 62/10 in 109/12 – v nadaljevanju ZUS-1). Pobudnik lahko zato Odlok izpodbija s tožbo pri Upravnem sodišču v roku trideset dni od vročitve tega sklepa (četrti odstavek 23. člena ZUS-1).
4. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – ZUstS) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik